ตำบลทางขวาง

ทางขวาง เป็นตำบลหนึ่งในอำเภอแวงน้อย จังหวัดขอนแก่น

 ประวัติ 
ทางขวาง เดิมเป็นหมู่บ้านเล็ก ๆ ในเขตตำบลโคกสง่า อำเภอพล ซึ่งตั้งอยู่ข้างหนองน้ำบริเวณริมถนนยุทธศาสตร์ (สายอำเภอชนบท–นครราชสีมา) โดยถนนสายนี้วางตัวในแนวเหนือ–ใต้ ซึ่งขวางทางการขึ้น–ลงของดวงอาทิตย์ จึงได้เรียกหมู่บ้านตามลักษณะที่ตั้งถนนว่า "บ้านทางขวาง"

เมื่อวันที่ 24 กันยายน พ.ศ. 2513"ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอพล.PDFราชกิจจานุเบกษา 87 (94):3012-3013. 13 ตุลาคม 2513. ทางราชการได้แบ่งโอนหมู่บ้านจำนวน 8 หมู่บ้านของตำบลโคกสง่า ออกมาจัดตั้งเป็นตำบลใหม่ ชื่อว่า ตำบลทางขวาง อำเภอพล และต่อมาได้มีการจัดตั้งอำเภอแวงน้อยขึ้น จึงมีผลทำให้ตำบลทางขวางย้ายมาขึ้นตรงต่อเขตปกครองอำเภอแวงน้อย และในเมื่อวันที่ 5 กรกฎาคม พ.ศ. 2516 มีการจัดตั้ง สภาตำบลทางขวาง กิ่งอำเภอแวงน้อย"ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDF ราชกิจจานุเบกษา 90 (108):5. 24 สิงหาคม 2516 จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งเป็น องค์การบริหารส่วนตำบลทางขวาง อำเภอแวงน้อย"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ52 ง):29. 25 ธันวาคม 2539จนถึงปัจจุบัน

 ที่ตั้งและอาณาเขต 
ตำบลทางขวางตั้งอยู่ทางทิศตะวันตกสุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อ ตำบลแวงน้อย
 ทิศใต้ ติดต่อ ตำบลโนนจาน (อำเภอบัวลาย จังหวัดนครราชสีมา)
 ทิศตะวันออก ติดต่อ ตำบลโคกสง่า (อำเภอพล)
 ทิศตะวันตก ติดต่อ ตำบลท่าวัด

 การแบ่งเขตการปกครอง 
ตำบลทางขวางแบ่งออกเป็น 11 หมู่บ้าน ดังนี้ศูนย์ข้อมูลประเทศไทย "ตำบลทางขวาง"  [ออนไลน์]. เข้าถึงได้จาก:http://khonkaen.kapook.com/แวงน้อย/ทางขวาง (ม.ป.ป.). สืบค้น 23 ธันวาคม 2560.
หมู่ที่ 1 บ้านทางขวางหมู่ที่ 2 บ้านหนองม่วงหมู่ที่ 3 บ้านโนนงิ้วหมู่ที่ 4 บ้านหัวนาหมู่ที่ 5 บ้านโนนบกหมู่ที่ 6 บ้านโคกสง่าหมู่ที่ 7 บ้านหันโสกเชือกหมู่ที่ 8 บ้านหนองหญ้าปล้องหมู่ที่ 9 บ้านพระเจ้าหมู่ที่ 10 บ้านสันติสุขหมู่ที่ 11 บ้านทางขวาง 2

 อ้างอิง 

ทางขวาง
ทางขวาง